《重阳述怀》
宋代·苏元老

屋前寒雀作饥声，老大都因节物惊。九日纵弃经夕饮，百年能物几番酲。

白衣于我似无旧，黄菊对人偏有情。醉里高歌开口笑，世间名利一毫轻。

作者简介：眉州眉山人，字子廷，号九峰。苏辙族孙。幼孤力学，长于《春秋》，善属文。徽宗崇宁五年进士。历汉州教授、西京国子博士、通判彭州。累官太常少卿。外和内劲，不妄与人交。言者论元老苏轼从孙，且为元祐邪说，其学术议论，颇仿轼、辙，不宜在中朝。罢为提点明道宫，未几卒，年四十七。有《九峰集》。